
DĖL PRANEŠIMŲ NAGRINĖJIMO 


Alytaus miesto savivaldybės administracijos viešųjų pirkimų komisija (toliau – komisija), vykdydama tarptautinio viešojo pirkimo „Techninės priežiūros ir atsparumo įsilaužimui paslaugos“ atvirą konkursą, 2025-05-29 posėdžio metu, išnagrinėjo centrinės viešųjų pirkimų informacinės sistemos priemonėmis gautą tiekėjo pranešimą ID 212994 ir vadovaudamasi Lietuvos Respublikos viešųjų pirkimų įstatymo 36 str. 5 d. bei komisijos 2025-05-07 posėdžio protokolu Nr. VP-303 patvirtintų tarptautinio viešojo pirkimo „Techninės priežiūros ir atsparumo įsilaužimui paslaugos“ atviro konkurso bendrųjų sąlygų 5.2 p., ir teikia atsakymą.

Klausimas
Ar galite patikslinti, kokia esti veiklos procesų analitiko kvalifikacija? Neteko tokios girdėti.
Atsakymas
Tiekėjo kvalifikacijos reikalavimų nustatymo informacinių sistemų viešuosiuose pirkimuose gairėse (https://vpt.lrv.lt/uploads/vpt/documents/files/mp/it_kvalifikacija_gaires.pdf) yra 11 dažniausiai IT paslaugų pirkimuose reikalaujamų turėti specialistų, tarp jų ir veiklos procesų analitikas. Šis specialistas analizuoja veiklos procesus, kurie reikalingi vykdant sutartį, padeda parinkti geresnį veiklos modelį ir t.t. Dažnai analitiko darbas susijęs su statistiniais duomenimis pagrįstų išvadų sudarymu, problemų sprendimu lengvesniu, paprastesniu būdu. Pastebime, kad viešuosiuose pirkimuose IS analitikui kartais nustatomas reikalavimas turėti įvairias kompetencijas, kurios dažnai nesusijusios su jo veikla (analizuoti duomenis ir pateikti lengvesnius sprendimo būdus), keliami kvalifikacijos reikalavimai, neparodantys, ar konkretus tiekėjo siūlomas specialistas gebės tinkamai įgyvendinti jam projekte skirtas funkcijas. Pagrindinės veiklos procesų analitiko veiklos ir atsakomybės: esamos situacijos analizė, esamų/būsimų veiklos procesų detalizavimas ir atvaizdavimas, reikalavimų specifikavimas.

